**কাপ্তাই বাঁধ** বাংলাদেশের রাঙামাটি জেলার কাপ্তাই উপজেলায় অবস্থিত ও চট্টগ্রাম থেকে ৬৫ কিলোমিটার (৪০ মাইল) উজানে কর্ণফুলি নদীর উপর নির্মিত একটি বাঁধ। কাপ্তাই হ্রদ নামে পরিচিত এটির একটি কৃত্রিম জলাধার রয়েছে যার পানি ধারণক্ষমতা ৫২,৫১,০০০ একর (২১,২৫,০০০ হেক্টর)। বাঁধ ও হ্রদটি নির্মাণের প্রাথমিক উদ্দেশ্য ছিল জলবিদ্যুৎ উৎপাদন করা। ১৯৬২ সালে এটির নির্মাণ কাজ শেষ হয়। বাঁধের সঞ্চিত পানি ব্যবহার করে **কাপ্তাই পানি বিদ্যুৎ কেন্দ্রে** বিদ্যুৎ উৎপাদন করা হয়। ১৯৬২ ও ১৯৮৮ সালের মধ্যে এখানে সর্বমোট ২৩০ মেগাওয়াট (৩,১০,০০০ অশ্বশক্তি) বিদ্যুৎ উৎপাদনের ক্ষমতাসম্পন্ন জেনারেটর বসানো হয়। এটি বাংলাদেশের বৃহত্তম বাঁধ ও একমাত্র জলবিদ্যুৎ কেন্দ্র।

এছাড়া এখানে ‘কাপ্তাই ৭.৪ মেগাওয়াট সোলার পিডি গ্রিড কানেকটেড বিদ্যুৎকেন্দ্র' নামে দেশের প্রথম সৌরবিদ্যুৎকেন্দ্র স্থাপিত হয়। পানিবিদ্যুৎকেন্দ্রের ভেতরে বাঁধের পাশে বিদ্যুৎ উন্নয়ন বোর্ডের এই সৌরবিদ্যুৎকেন্দ্রের অবস্থান।

ইতিহাস
------

১৯৬৫ সালে কাপ্তাই বাঁধ
১৯০৬ সালে কর্ণফুলি জলবিদুৎ প্রকল্প সম্পর্কে প্রথম চিন্তাভাবনা করা হয় এবং সে সময়ে এ লক্ষ্যে একটি সংক্ষিপ্ত প্রাথমিক সমীক্ষা চালানো হয়। ১৯২৩ সালে এ ধরনের আরেকটি সমীক্ষা চালানো হয়। ১৯৪৬ সালে, ই.এ. মুর কর্তৃক পেশকৃত প্রতিবেদনে বর্তমান বাঁধের অবস্থান থেকে ৬৫ কিমি উজানে বরকলে বাঁধ নির্মাণের প্রস্তাব করা হয়। ১৯৫০ সালে, প্রকৌশল পরামর্শক সংস্থা মার্জ রেনডাল ভ্যাটেন কাপ্তাই থেকে ৪৮ কিলোমিটার (৩০ মাইল) উজানে চিলারডাকে বাঁধ নির্মাণের প্রস্তাব করে।

১৯৫১ সালে, সরকারি প্রকৌশলীগণ কাপ্তাই থেকে ১১ কিলোমিটার (৬.৮ মাইল) ভাটিতে চিতমোরামে বাঁধ নির্মাণের প্রস্তাব করে। ১৯৫১ সালে, সেচ বিভাগের প্রধান প্রকৌশলী খাজা আজিমুদ্দিনের তত্ত্বাবধানে বাঁধ নির্মাণের স্থান হিসেবে কাপ্তাইকে নির্বাচিত করা হয়। ১৯৫৭ সালের অক্টোবরে বাঁধের নির্মাণ কাজ শুরু হয়।

### নির্মাণ

তৎকালীন পাকিস্তান সরকারের আমলে ১৯৫৭ সালে কাপ্তাই বাঁধের নির্মাণ কার্য শুরু হয় ও ১৯৬২ সালে এর নির্মাণ সমাপ্ত হয়। ইন্টারন্যাশনাল ইঞ্জিনিয়ারিং কোম্পানি এবং ইউতাহ ইন্টারন্যাশনাল ইনকর্পোরেট এ বাঁধটি নির্মাণ করে। সে সময় বাঁধে, পানি নির্গমন পথ, জলকপাট এবং দুটি ৪০ মেগাওয়াট উৎপাদন ক্ষমতাসম্পন্ন কাপলান টারবাইন জেনারেটর নির্মিত হয়। প্রকল্পের জন্য তখন প্রায় ২৫ কোটি ৪০ লাখ টাকা বাজেট নির্ধারণ করা হলেও পরে তা ৪৮ কোটি ছাড়িয়ে যায়। এই প্রকল্পটির অর্থায়ন করে পূর্ব পাকিস্তান সরকার, মার্কিন যুক্তরাষ্ট্র এবং বিদেশী অর্থনৈতিক সহযোগিতা তহবিল।

১৯৮২ সালের আগস্টে, এখানে একটি ৫০ মেগাওয়াট বিদ্যুৎ উৎপাদন ক্ষমতাসম্পন্ন জেনারেটর স্থাপন করা হয়। ১৯৮৮ সালের অক্টোবরে, চতুর্থ এবং পঞ্চম উৎপাদক ইউনিটে ৫০ মেগাওয়াট উৎপাদন ক্ষমতাসম্পন্ন কাপলান ধরনের টারবাইন স্থাপন করা হয়; যার ফলে মোট বিদ্যুৎ উৎপাদন ক্ষমতা ২৩০ মেগাওয়াটে উন্নীত হয়।

বিবরণ
-----

কাপ্তাই হ্রদে নৌকা
মাটি ভরাটের মাধ্যমে এই বাঁধটি নির্মিত হয়েছে। বাঁধটির দৈর্ঘ্য ৬৭০ মিটার (২,২০০ ফুট) ও প্রশস্ত ৪৫.৭ মিটার (১৫০ ফুট)। এর ভিত্তিস্তর এবং উপরিতলের প্রশস্ততা যথাক্রমে ৪৫৭ মিটার এবং ৭.৬ মিটার। বাঁধটি সমুদ্রপৃষ্ঠের গড় উচ্চতা থেকে ৩৬ মিটার উপরে অবস্থিত। পানি নির্গমনের জন্য বাঁধের বাঁদিকে ২২৭ মিটার দীর্ঘ আলাদা নির্গমপথ রয়েছে, যা দিয়ে প্রতি সেকেন্ডে ১৬,০০০ ঘন মিটার পানি নির্গত হতে পারে। নির্গমপথে ১৬টি পরপর আলাদা দরজা যুক্ত রয়েছে, যার প্রতিটির মাপ ১২.২ মিটার × ১১.৫ মিটার।

প্রভাব
------

বাঁধটি নির্মাণের ফলে ৬৫৫ বর্গকিলোমিটার (২৫৩ বর্গমাইল) অঞ্চল পানিতে নিমজ্জিত হয়। কাপ্তাই এলাকার স্থায়ী উপজাতিরা এই বাঁধ নির্মাণের ফলে তারা তাদের বাড়ী-ঘর এবং চাষাবাদযোগ্য জমি হারিয়েছেন। প্রায় ১৮,০০০টি পরিবার এবং ১,০০,০০০ জন উপজাতি বাস্তুচ্যুত হতে হয়। চল্লিশ হাজারেরও অধিক চাকমা উপজাতি সম্প্রদায় প্রতিবেশী দেশ ভারতে স্থানান্তরিত হয়। জমি অধিগ্রহণের ফলে ঐ এলাকায় সৃষ্ট সংঘর্ষের অন্যতম প্রধান কারণ হিসেবে বিবেচিত হয়ে আসছে। এছাড়াও, এ বাঁধ নির্মাণজনিত কারণে জীববৈচিত্র্য ব্যাপকভাবে ধ্বংস হয়েছে। বন্যপ্রাণী এবং তাদের বসবাস উপযোগী আবাসও ক্ষতিগ্রস্ত হয়েছে।

আরও দেখুন
---------

* টিপাইমুখ বাঁধ
* কাপ্তাই হ্রদ

তথ্যসূত্র
---------

1. ↑  "বাংলাদেশের বৃহত্তম, সর্বোচ্চ, দীর্ঘতম ও ক্ষুদ্রতম"। *বাংলানিউজ২৪.কম*। ১৮ মে ২০১২ তারিখে মূল থেকে আর্কাইভ করা। সংগ্রহের তারিখ ১ নভেম্বর ২০১২।
2. ↑  সাইলা পারভীন, আই. এম. ফয়সাল (২১ জুলাই ২০১০)। "People versus Power: The Geopolitics of Kaptai Dam in Bangladesh"। *ইন্টারন্যাশনাল জার্নাল অফ ওয়াটার রিসোর্সেস ডেভেলপমেন্ট*। **১৮**: ১৯৭–২০৮। ডিওআই:10.1080/07900620220121756।
3. ↑  প্রতিবেদক, নিজস্ব। "সরকারি সৌরবিদ্যুৎ প্রথম যুক্ত হচ্ছে জাতীয় গ্রিডে"। *প্রথম আলো*।
4. ↑  দৈনিক যায়যায়দিন, জানুয়ারি ১০, ২০০৮, পৃষ্ঠা: ১০, মুদ্রিত সংস্করণ
5. ↑  "Power Plants" (পিডিএফ)। বাংলাদেশ বিদ্যুৎ উন্নয়ন বোর্ড। মার্চ ২০১০। ২৬ মে ২০১২ তারিখে মূল (পিডিএফ) থেকে আর্কাইভ করা। সংগ্রহের তারিখ ১৫ মার্চ ২০১৩।
6. ↑  ""The construction of the Kaptai dam uproots the indigenous population (1957-1963)". Retrieved 2007-02-01."। ২০১২-০২-০৪ তারিখে মূল থেকে আর্কাইভ করা। সংগ্রহের তারিখ ২০১২-১১-০১।

বহিঃসংযোগ
---------


উইকিমিডিয়া কমন্সে **কাপ্তাই বাঁধ** সংক্রান্ত মিডিয়া রয়েছে।

* বাংলাদেশ বিদ্যুৎ উন্নয়ন বোর্ডের ইতিহাস, powerdivision.gov.bd

| * দে
* স
বাংলাদেশে বিদ্যুৎ উৎপাদন |
| --- |
| কোম্পানি/সংস্থা | 
* আশুগঞ্জ পাওয়ার স্টেশন কোম্পানী লিমিটেড
* নিউক্লিয়ার পাওয়ার প্লান্ট কোম্পানি বাংলাদেশ লিমিটেড
* পরমাণু শক্তি কেন্দ্র, ঢাকা
* পরমাণু শক্তি গবেষণা প্রতিষ্ঠান (বাংলাদেশ)
* বাংলাদেশ হাইড্রো কার্বন ইউনিট
* বাংলাদেশ বিদ্যুৎ উন্নয়ন বোর্ড
* ঢাকা বিদ্যুৎ বিতরণ কর্তৃপক্ষ
* ঢাকা পাওয়ার ডিস্ট্রিবিউশন কোম্পানি লিমিটেড
* ইলেকট্রিসিটি জেনারেশন কোম্পানি অব বাংলাদেশ
* বিদ্যুৎ, জ্বালানি ও খনিজ সম্পদ মন্ত্রণালয়
* নর্থ ওয়েস্ট জোন পাওয়ার ডিস্ট্রিবিউশন কোম্পানি লিমিটেড
* নর্দান ইলেকট্রিসিটি সাপ্লাই কোম্পানি লিমিটেড
* নর্থ-ওয়েস্ট পাওয়ার জেনারেশন কোম্পানি লিমিটেড
* ওয়েস্ট জোন পাওয়ার ডিস্ট্রিবিউশন কোম্পানি লিমিটেড
* বাংলাদেশ পাওয়ার গ্রিড কোম্পানি
* রিজেন্ট পাওয়ার লিমিটেড
* পল্লী বিদ্যুতায়ন বোর্ড

 |
| বিদ্যুৎ উৎপাদন কেন্দ্র | 
* আশুগঞ্জ বিদ্যুৎ কেন্দ্র
* বড়পুকুরিয়া তাপবিদ্যুৎ কেন্দ্র
* ফেঞ্চুগঞ্জ বিদ্যুৎ কেন্দ্র
* কাপ্তাই বাঁধ
* মাতারবাড়ি তাপবিদ্যুৎ কেন্দ্র
* পায়রা তাপ বিদ্যুৎ কেন্দ্র
* রূপপুর পারমাণবিক বিদ্যুৎ কেন্দ্র
* রাউজান বিদ্যুৎ কেন্দ্র
* রামপাল বিদ্যুৎ কেন্দ্র
* রামপাল বিদ্যুৎ কেন্দ্র (প্রস্তাবিত)

 |